Alberts II (Rīga) - Vikipēdija

# Alberts II (Rīga)

### Vikipēdijas raksts

Alberts II Zauerbērs no Ķelnes (Vāciski: Albert Suerbeer, miris 1273. gadā), pazīstams arī kā Alberts Suerbērs, bija pirmais Rīgas arhibīskaps (1253 - 1273). Viņš bija pārliecināts pāvesta varas piekritējs un centās panākt visa Baltijas jūras austrumkrasta nonākšanu Svētā Krēsla pakļautībā. Taču viņa mēģinājumi cieta neveiksmi un par galveno noteicēju Livonijā kļuva Livonijas ordenis.

## [izmainīt šo sadaļu] Biogrāfija

Dzimis Ķelnē vai tās apkārtē 12. gadsimta beigās. Studējis Parīzē, kur ieguvis maģistra grādu. 1229. gadā, pēc Alberta I nāves, Brēmenes arhibīskaps Oldenburgas Gerhards ieceļ viņu par Rīgas bīskapu, bet pāvests Gregorijs IX amatā neapstiprina, jo Rīgas domkapituls izvēlējās Nikolaju.

1240. gadā Alberts II kļuva par Armagi bīskapu Īrijā. 1245. gadā, pēc Pirmā Lionas koncila, pāvests Innocents IV viņu iecēla par Prūsijas arhibīskapu un visu Prūsijas, Livonijas un Igaunijas bīskapu metropolītu. 1246. gadā viņam piešķīra arī vakanto Lībekas diacēzi. 1252. gadā Alberts II sasauca Rīgā 4 provinču baznīcu koncilu.

Pēc Nikolaja nāves 1253. gadā beidzot kļuva par Rīgas arhibīskapu, 1255. gada 20. janvārī Aleksandra IV amatā apstiprināts.

Sākumā viņam bija nesaskaņas ar Livonijas ordeni, bet vēlāk tie izlīga kopīgai cīņai ar zemgaļiem. Alberta II laikā pabeidza būvēt Doma baznīcu, kur viņš apbedīts galvenā altāra priekšā.

## [izmainīt šo sadaļu] Informācijas avoti

- Alberts II Zauerbērs no Ķelnes, Historia.lv
- Alberts II, Latviešu konversācijas vārdnīca. 1.sējums, 241.-242.sleja.
- Alberts II (Sūerbērs), Latvju enciklopēdija 1962-1982. 1.sējums, 22.lpp.

Priekštecis: Roberts Arčers | Armagi bīskaps 1240–1246 | Pēctecis: Reginalds
Priekštecis: Johaness I fon Lībeks | Lībekas bīskaps 1247–1253 | Pēctecis: Johaness II fon Dīsts
Priekštecis: Nikolajs fon Nauens (kā Rīgas bīskaps) | Rīgas arhibīskaps 1253–1273 | Pēctecis: Johaness I fon Lūne

Saturs iegūts no "http://lv.wikipedia.org../../../a/l/b/Alberts_II_%28R%C4%ABga%29_df49.html"

Kategorijas: 1273. gadā mirušie | Livonija | Rīgas arhibīskapi

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English